b"\n_START_ARTICLE_\nK12\n_START_SECTION_\nSituaci\xc3\xb3\n_START_PARAGRAPH_\nEl K12 es troba al sud-oest de la glacera de Siachen. Les glaceres del K12 del vessant nord-est alimenten la de Siachen, mentre les del vessant occidental desguassen a la glacera de Bilafond, i d'all\xc3\xa0 fins al riu Dansam, i, finalment, l'Indus.\n_START_SECTION_\nAscensions\n_START_PARAGRAPH_\nEl K12, com la resta de muntanyes del seu grup, ha tingut poca activitat alpinista, principalment per la inestabilitat pol\xc3\xadtica de la zona, amb la cont\xc3\xadnua pres\xc3\xa8ncia dels ex\xc3\xa8rcits indi i pakistan\xc3\xa8s a la zona, amb diversos enfrontaments entre ells, per\xc3\xb2 tamb\xc3\xa9 per estar en una situaci\xc3\xb3 molt a\xc3\xafllada. _NEWLINE_El primer intent per ascendir-hi va tenir lloc el 1960, despr\xc3\xa9s que el 1957 fos explorat per Eric Shipton. Despr\xc3\xa9s d'un intent fallit per una expedici\xc3\xb3 japonesa el 1971, una altra expedici\xc3\xb3 nipona aconsegu\xc3\xad que dos dels seus homes, Shinichi Takagi and Tsutomu Ito, fessin el cim per primera vegada el 1974. Amb tot durant el descens ambd\xc3\xb3s patiren un accident mortal, sense que els seus cossos fossin recuperats. El 1975 novament una expedici\xc3\xb3 japonesa va fer la segona ascensi\xc3\xb3 del cim. _NEWLINE_El 1984 l'ex\xc3\xa8rcit de l'\xc3\x8dndia va prendre aquest cim com a part del seu pla per bloquejar qualsevol reclamaci\xc3\xb3 de la glacera de Siachen pel Pakistan en la porci\xc3\xb3 no demarcada de la l\xc3\xadnia de control. Posteriorment el Pakistan es va recuperar. Amb posterioritat no hi ha hagut cap intent d'ascensi\xc3\xb3."